**वैठक नं २२**

मितिः २०७८।२।१७ गते सोमबार, उच्च सरकारी वकील कार्यालय, सुर्खेतको कार्यालय सम्बन्धी कामकाजलार्इ प्रभावकारी बनाउन कर्मचारीको वैठक बसी देहाय बमोजिम निर्णय गरियो ।

उपस्थिति

श्री दमनसिंह विष्ट, सहन्यायाधिवक्ता

श्री नगेन्द्र लम्साल, उपन्यायाधिवक्ता

श्री पुष्पा चालिसे, नायव सुब्बा

श्री रेशमबहादुर सिञ्जाली मगर, कम्प्युटर अपरेटर

श्री कमल सुनार, नायव सुब्बा

श्री कुशल न्यौपाने, नायव सुब्बा

श्री सुजाता आचार्य, नायव सुब्बा

श्री जयराम भूसाल, नायव सुब्बा

श्री धनसरा सोमै, खरिदार

श्री लोकबहादुर फौजा, कार्यालय सहयोगी

श्री पूर्णप्रसाद तिवारी, कार्यालय सहयोगी

श्री राजन खडका, हलुका सवारी चालक

श्री हंसबहादुर थापा, कार्यालय सहयोगी

श्री, देवीकुमारी चपार्इं, कार्यालय सहयोगी

**छलफलका विषयहरू**

१) सेवाग्राही वडा पत्र सम्बन्धमा ।

२) कार्यालयमा रहने शाखा र कर्मचारीहरूको कार्यविभाजन सम्बन्धमा ।

३) कार्यालयको काम कारवाही प्रभावकारी बनाउने सम्बन्धमा प्राप्त प्रतिवेदनहरू माथि छलफल ।

निर्णय नं १) वुँदा नं १ का सम्बन्धमा छलफल गर्दा कार्यालयका उपन्यायाधिवक्ता श्री नगेन्द्र लम्सालले तयार गर्नुभएको सेवाग्राही वडापत्र (नागरिक वडापत्र) उपर छलफल गरी कार्यालयमा सेवाग्राही वडा पत्र नभएकाले सुर्खेत जिल्लामा निषेधाज्ञा हटेर सहज अवस्था भएपछि सेवाग्राही वडापत्र निर्माण गरी कार्यालय परिसरमा सबैले देख्ने स्थानमा सेवाग्राही वडापत्र राख्ने र कार्यालयको वेभसाइटमा तत्काल अपलोड गर्ने ।

निर्णय नं २) वुँदा नं २ का सम्बन्धमा छलफल गर्दा कार्यालयमा रहने शाखाहरूको सम्बन्धमा सेवाग्राही वडापत्रमा उल्लेख भए बमोजिमका शाखाहरूमा प्रभावकारी रूपमा काम सम्पन्न गर्न कर्मचारीहरू तोक्ने । तोकिएको कर्मचारी विदामा बस्नु पर्दा वैकल्पिक कर्मचारीले उक्त काम गर्ने । प्रत्येक शाखाको काम प्रभावकारी रूपमा सम्पन्न गर्न वैकल्पिक कर्मचारीले तोकिएको कर्मचारीलार्इ सघाउने । तोकिएको र वैकल्पिक कर्मचारी बाहेक थप जनशक्ति आवश्यक भएमा प्रशासन शाखाले खटाउने ।

निर्णय नं ३) वुँदा नं ३ का सम्बन्धमा छलफल गर्दा यस कार्यालयको मितिः२०७८।१२।१३ गतेको वैठकको निर्णयानुसार कार्यालय व्यवस्थापन, मुद्दाको मिसिल व्यवस्थापन, वार्षिक कार्ययोजना कार्यान्वयन, सूचना प्रविधिको अवस्था, वेभसाइट अपडेट र सिएमएस सफ्टवयेरमा डाटा र्इन्ट्री सम्बन्धमा तोकिएका कार्यालयका कर्मचारीहरूबाट प्राप्त प्रतिवेदनहरू माथि छलफल गरी कार्यालयका सबै कर्मचारीहरूको संयुक्त प्रयासबाट कार्यान्वयन गर्ने निर्णय गरियो । मातहत कार्यालयहरूको निरीक्षण अनुगमनको क्रममा समेत यी विषयहरू मातहत कार्यालयहरूमा कार्यान्वयनको अवस्था सम्बन्धमा कार्यालय प्रमुख र कर्मचारीहरूसँग छलफल गर्ने ।